
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1328 


12 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Διευθυντή στο Ινστιτούτο Επεξεργασίας 

του Λόγου (ΙΕΛ). 1 

Συμπλήρωση υπουργικής απόφασης «Κανονισμός 

Λειτουργίας Δημοσίων Βιβλιοθηκών». 2 

Μετατροπή θέσης κλάδου γιατρών ΕΣΥ, στο Ν. Πρώτο 
Γενικό Νοσοκομείο Θεσ/νίκης «ΑΓΙΟΣ ΠΑΥΛΟΣ» .. 3 

Τροποποίηση της ΔΥ1α/20652/1.12.1997 (ΦΕΚ 1106/ 


15.12.1997 τ.Β') απόφασης συγκρότησης για την 
ειδικότητα της Ωτορινολαρυγγολογίας, Ειδικής 
Επιτροπής εκδίκασης ενστάσεων που εκκρεμούν 
στα καταργούμενα Δευτεροβάθμια Συμβούλια Κρί¬ 
σης Ιατρικού και Οδοντιατρικού Προσωπικού Νο¬ 
σηλευτικών Ιδρυμάτων. 4 

Τροποποίηση της ΔΥ1δ/1368/7.3.2001 (ΦΕΚ 271/ 
15.3.2001 τ.Β') περί συγκρότησης Επιτροπής Προ¬ 
σφυγών με έδρα την Πάτρα, στη Σχολή Επιστημών 
Υγείας Τμήμα Ιατρικής του Πανεπιστημίου Πατρών 5 
Τροποποίηση της ΔΥ1α/10980/24.7.2000 (ΦΕΚ 966/ 
2.8.2000 τ.Β') απόφασης συγκρότησης Ειδικής Επι¬ 
τροπής εκδίκασης ενστάσεων που εκκρεμούν στα 
καταργούμενα Δευτεροβάθμια Συμβούλια Κρίσης 
Ιατρικού και Οδοντιατρικού Προσωπικού Νοσηλευ¬ 
τικών Ιδρυμάτων, για ιατρικές θέσεις σε τμήματα 


Αιμοδοσίας Νοσοκομείων Παίδων. 6 

Ανασυγκρότηση Συμβουλίου Σωφρονιστικών Υποθέ¬ 
σεων . 7 


ΑΠΟΦΑΣΕΙ Σ 

Αριθ. 14316(ΦΟΡ) 1036 (1) 

Διορισμός Διευθυντή στο Ινστιτούτο Επεξεργασίας του 
Λόγου (ΙΕΛ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. της παρ. 4του άρθρου 11 του Ν. 1514/85 «Ανάπτυξη 
της επιστημονικής και τεχνολογικής έρευνας», 


β. του άρθρου 1 του Ν. 2919/01 «Σύνδεση έρευνας και 
τεχνολογίας με την παραγωγή και άλλες διατάξεις», 

γ. των Π.Δ. 289/91 «Σύσταση Ινστιτούτου Επεξεργασίας 
του Λόγου» και 290/99 «Οργανισμόςτου Ινστιτούτου Επε¬ 
ξεργασίας του Λόγου». 

2. Την με αριθμό 55/98 Πράξη του Υπουργικού Συμβου¬ 
λίου με θέμα «Αναστολή διορισμών και προσλήψεων στο 
Δημόσιο Τομέα» όπως έχει τροποποιηθεί με την υπ’ 
αριθμ. 35/2000 όμοια. 

3. Την με α.π. 6585(ΦΟΡ)515/14.5.2001 απόφασή μας με 
την οποία προκηρύχθηκε η πλήρωση της θέσης του Διευ¬ 
θυντή του Ινστιτούτου Επεξεργασίας του Λόγου. 

4. Την με α.π. 11758(ΦΟΡ)823/10.8.2001 απόφασή μας 
«Συγκρότηση Ειδικής Επιτροπής Κριτών» για την αξιολό¬ 
γηση των υποψηφίων για την πλήρωση της θέσης του 
Δ/ντή του Ινστιτούτου Επεξεργασίας του Λόγου». 

στ. Το πρακτικό της συνεδρίασης της 28ης.8.2001 της 
παραπάνω επιτροπής και το από 31.8.2001 έγγραφο της 
γραμματέως αυτής, αποφασίζουμε: 

Διορίζουμε το Γεώργιο Καραγιάννη, στη θέση του Διευ¬ 
θυντή του Ινστιτούτου Επεξεργασίας του Λόγου, με πε¬ 
νταετή θητεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. ΙΖ/991 (2) 

Συμπλήρωση υπουργικής απόφασης «Κανονισμός Λει¬ 
τουργίας Δημοσίων Βιβλιοθηκών». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Του .Α.Ν. 1362/49 «Περί ιδρύσεως, ανασυγκροτήσεως 
και ενιαίας οργανώσεως των ανά το Κράτος Βιβλιοθηκών». 

3. Την αριθμ. ΙΖ/156/5.2.2001 απόφαση «Συγκρότηση 
Επιτροπής με θέμα: η διαμόρφωση μιας ενιαίας πολιτικής 
παροχής υπηρεσιών των Δημοσίων Βιβλιοθηκών». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την ΙΖ/672/22.6.98 (ΦΕΚ 709/τ. Β'/13.7.98) Υ.Α. «Κα¬ 
νονισμός Λειτουργίας Δημοσίων Βιβλιοθηκών». 

5. Την αριθμ. ΙΖ/309/8.3.2001 (ΦΕΚ378/τ. Β76.4.2001) 
Υ.Α., συμπλήρωση της αριθμ. ΙΖ/672/22.6.98 (ΦΕΚ 709/ 
τ.Β'/13.7.98) Υ.Α. 

6. Το σχέδιο προτάσεων της ανωτέρω επιτροπής. 

7. Την έγκριση του Νομικού Συμβούλου του ΥΠΕΠΘ. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε τη συμπλήρωση της αριθμ. ΙΖ/672/22.6.98 
(ΦΕΚ 709/τ.Β'/13.7.98) υπουργικής απόφασης για τον 
«Κανονισμό Λειτουργίας των Δημοσίων Βιβλιοθηκών» σε 
σχέση α) με την Πολιτική παροχής υπηρεσιών από τις Δη¬ 
μόσιες Βιβλιοθήκες και β) με την Πολιτική στέγασης Δη¬ 
μοσίων Βιβλιοθηκών του ΥΠΕΠΘ, ως εξής: 

Α) ΠΟΛΙΤΙΚΗ ΠΑΡΟΧΗΣ ΥΠΗΡΕΣΙΩΝ ΑΠΟ ΤΙΣ ΔΗ¬ 
ΜΟΣΙΕΣ ΒΙΒΛΙΟΘΗΚΕΣ 

Οι Δημόσιες Βιβλιοθήκες του Υπουργείου Εθνικής Παι¬ 
δείας και θρησκευμάτων παρέχουν τις ακόλουθες υπη¬ 
ρεσίες μέσω των αντιστοίχων τμημάτων τους: 

Πληροφοριακές: ανταποκρίνονται σε πληροφοριακές, 
ενημερωτικές, εκπαιδευτικές, πολιτιστικές ανάγκες του 
κοινού τους χρησιμοποιώντας: 

• τη συλλογή που έχουν στη διάθεσή τους μέσω των κα¬ 
ταλόγων τους 

• την πρόσβαση σε συλλογές άλλων βιβλιοθηκών που 
εξασφαλίζουν μέσω των συνδρομών και των συνεργα¬ 
σιών τους 

• την εξυπηρέτηση μέσω διαδανεισμού 

• και γενικά την εξυπηρέτηση μέσω ενός συστήματος 
υποστήριξης των χρηστών τους που εφαρμόζουν ενεργά 
και αναπτύσσουν με στόχο τη βελτίωση των πληροφορια¬ 
κών υπηρεσιών που παρέχουν 

• την εξυπηρέτηση χρηστών με τη χρήση νέων τεχνο¬ 
λογιών 

Η Βιβλιοθήκη παρέχει επίσης πληροφορίες σχετικές με 
την κοινότητα: κάθε βιβλιοθήκη δήμου ή κοινότητας απο¬ 
τελεί κέντρο επικοινωνίας - πληροφόρησης σε θέματα 
που αφορούν την κοινότητα όπως εκδηλώσεις στις οποί¬ 
ες συμμετέχει και η βιβλιοθήκη ή εκδηλώσεις που πραγ¬ 
ματοποιούνται στην περιοχή. 

Επίσης, η Βιβλιοθήκη διατηρεί αρχείο με υλικό που αφο¬ 
ρά το δήμο ή την κοινότητα, (εφημερίδες, περιοδικά 
κ.λπ.) ιστορικού ή άλλου περιεχομένου. Η βιβλιοθήκη πε¬ 
ριλαμβάνει στη συλλογή της υλικό που έχει δημοσιευθεί 
(βιβλία, κ.λπ.) που αφορούν στην ιστορία του τόπου και 
της περιφέρειας και στοχεύει στην κάλυψη πληροφορια¬ 
κών αναγκών που αφορούν τοπικά θέματα. 

Προκειμένου ναεξυπηρετείταιτο κοινό, οι συλλογέςτης Βι¬ 
βλιοθήκης είναι οργανωμένες κατά τα πρότυπα που αναφέ- 
ρονται στην «Πολιτική Διαχείρισης των Συλλογών» και οι κα¬ 
τάλογοι πρέπει να είναι διαθέσιμοι για χρήση από το κοινό. 

Δανειστικές: οι βιβλιοθήκες δανείζουν τεκμήρια που 
προέρχονται από τις συλλογές τους με στόχο την εξυπη¬ 
ρέτηση του κοινού τους. Η πολιτική δανεισμού και διαδα- 
νεισμού διαμορφώνεται από την κάθε Βιβλιοθήκη και πε- 
ριγράφεται αναλυτικά στον Κανονισμό Εσωτερικής Λει¬ 
τουργίας της. Συνοπτικά: 

Δικαίωμα δανεισμού έχουν όλοι όσοι είναι μέλη της βι¬ 
βλιοθήκης και έχουν την απαραίτητη ταυτότητα αναγνώ¬ 


στη. Κάθε χρήστης έχει δικαίωμα δανεισμού ορισμένου 
αριθμού τεκμηρίων και για ορισμένο χρόνο ανάλογα με 
τους όρους που ορίζει ο Εσωτερικός Κανονισμός της Βι¬ 
βλιοθήκης. Οι χρήστες έχουν τη δυνατότητα να ζητήσουν 
την κράτηση τεκμηρίου που είναι ήδη δανεισμένο σε άλ¬ 
λο χρήστη. Ο χρόνος δανεισμού μπορεί να παραταθεί μό¬ 
νον εφόσον το τεκμήριο/τα τεκμήρια δεν έχουν ζητηθεί 
και «κρατηθεί» από άλλο χρήστη. Εκτός από το πληροφο¬ 
ριακό υλικό το οποίο δεν δανείζεται και το οποίο χρησιμο¬ 
ποιείται μόνο εντός της βιβλιοθήκης, δεν δανείζεται, επί¬ 
σης, υλικό που έχει χαρακτηριστεί ως σπάνιο ή πολύτιμο 
ή αποτελεί μοναδικό αντίτυπο. 

Αναγνωστήριο: το αναγνωστήριο είναι διαθέσιμο στο κοι¬ 
νό είτε αυτό κάνει χρήση της συλλογής της βιβλιοθήκης εί¬ 
τε δικού τους υλικού (π.χ. μαθητές, σπουδαστές, κ.λπ.). Η 
Βιβλιοθήκη οφείλει να εξασφαλίζει ικανοποιητικές συνθή¬ 
κες για τη χρήση του αναγνωστηρίου όπως κατάλληλο εξο¬ 
πλισμό (τραπέζια, καρέκλες, κ.λπ.), περιβαλλοντικές συν¬ 
θήκες (φωτισμό, έλεγχο του θορύβου, κλιματισμό, κ.λπ.). 

Η εξυπηρέτηση ερευνητών σπανίων βιβλίων και χειρο¬ 
γράφων γίνεται αποκλειστικά στο αναγνωστήριο σύμφω¬ 
να με τους κανόνες της επιστημονικής δεοντολογίας για 
την προώθηση της έρευνας και σύμφωνα με τον Κανονι¬ 
σμό Εσωτερικής Λειτουργίας της Βιβλιοθήκης. 

Πρόσβαση στο Δίκτυο: η Βιβλιοθήκη δίνει στην κοινότη¬ 
τα που εξυπηρετεί τη δυνατότητα πρόσβασης στο δίκτυο 
από το χώρο της. Η πρόσβαση αυτή ορίζεται από: α. τον 
Εσωτερικό Κανονισμό Λειτουργίας β. τις συνδρομές της 
βιβλιοθήκης σε πηγές πληροφόρησης γ. τις οδηγίες που 
ορίζονται στην Πολιτική Διαχείρισης Συλλογών και αφο¬ 
ρούν την επιλογή υλικού ε. τους περιορισμούς χρήσης 
που δύναται να επιβάλλει η Βιβλιοθήκη, όπως χρονική 
διάρκεια, κ.λπ. 

Φωτοτύπηση: το υλικό της Βιβλιοθήκης δίνεται για φω- 
τοτύπηση εκτός από το σπάνιο, το πολύτιμο και εκείνο 
που η φωτοτύπησή του συνεπάγεται φθορά ή καταστρο¬ 
φή του. Η φωτοτύπηση του υλικού της βιβλιοθήκης δεν 
έχει κερδοσκοπικό χαρακτήρα, παρέχεται με χρέωση το 
ύψος της οποίας, για κάθε περίπτωση, καθορίζεται απάτη 
Βιβλιοθήκη. Ο αριθμός των φωτοτυπούμενων σελίδων 
δεν θα πρέπει να υπερβαίνει τον αριθμό που ορίζεται από 
διεθνείς συμβάσεις για την παραβίαση των πνευματικών 
δικαιωμάτων. Δεν επιτρέπεται γενικά η φωτοτύπιση ολό¬ 
κληρων έργων (βιβλία, ποιήματα). 

Εκδόσεις:η άδεια για έκδοση έργων που ανήκουν στη 
Βιβλιοθήκη αποτελεί θέμα που υπόκειται στην κρίση του 
εφορευτικού συμβουλίου της, το οποίο ενεργεί προς 
όφελος της Βιβλιοθήκης και πρέπει να λαμβάνει υπόψη 
του τα πνευματικά δικαιώματα, την προβολή και την εν γέ- 
νει ποιοτική παρουσίαση του εκδιδόμενου έργου. 

Παιδικό τμήμα: το παιδικό τμήμα της βιβλιοθήκης είναι 
κατάλληλα διαμορφωμένο για τις ανάγκες των παιδιών 
και τα τεκμήρια της συλλογής ακολουθούν τις οδηγίες 
που εμπεριέχονται στην «Πολιτική διαχείρισης των Συλ¬ 
λογών». Η Βιβλιοθήκη στον τομέα αυτό μπορεί να συνερ¬ 
γάζεται με τον Οργανισμό Παιδικού και Εφηβικού Βιβλί¬ 
ου. Επισημαίνεται ότι η λειτουργία παιδικών τμημάτων 
αποτελεί καίριο στόχο της Βιβλιοθήκης καθώς αποτελεί 
τον βασικό μοχλό διαμόρφωσης μελλοντικών αναγνω¬ 
στών. Το Παιδικό Τμήμα μπορεί να οργανώνει παιδαγωγι¬ 
κές και ψυχαγωγικές δραστηριότητες. 

Υπηρεσίες σε άτομα με ειδικές ανάγκες: Οι Δημόσιες 
Βιβλιοθήκες του Υπουργείου Εθνικής Παιδείας και Θρη¬ 
σκευμάτων παρέχουν ισότιμα υπηρεσίες σε άτομα με ει¬ 
δικές ανάγκες επιπλέον καταβάλουν προσπάθειες ώστε 
να επεκτείνουν τις δραστηριότητές τους προκειμένου να 
καλύπτουν τις Ειδικές Ομάδες του πληθυμσού που υστε¬ 
ρούν λόγω αναπηριών, ηλικίας και υγείας. 

Οι υπηρεσίες αυτές περιλαμβάνουν: 

• Υπηρεσίες για άτομα με προβλήματα όρασης. Οι υπη¬ 
ρεσίες αυτές δίνονται συντονισμένα από συγκεκριμένες 
βιβλιοθήκες και σε συνεργασία με άλλους φορείς της πο¬ 
λιτείας και της ευρύτερης κοινότητας 

• Εξασφάλιση πρόσβασης σε όλες τις βιβλιοθήκες στα 
άτομα με σωματικές αναπηρίες 

• Υπηρεσίες των κινητών βιβλιοθηκών σε: κέντρα υγεί¬ 
ας, κέντρα περίθαλψης και κατοικίας ατόμων με ειδικές 
ανάγκες 

• Εμπλουτισμό των συλλογών των Βιβλιοθηκών για την 
εξυπηρέτηση των ατόμων που έχουν τη φροντίδα των 
ατόμων με ειδικές ανάγκες 

• Διασφάλιση του υλικού τους από την οιαδήποτε έντα¬ 
ξη περιεχομένου προσβλητικού προς τα άτομα με ειδικές 
ανάγκες 

• Συνειδητή ενίσχυση του υλικού που προωθεί την 
ένταξη των ατόμων με ειδικές ανάγκες στο κοινωνικό γί¬ 
γνεσθαι. 

• Ταχυδρομική αποστολή του ζητούμενου υλικού σε 
άτομα που δεν έχουν τη δυνατότητα μετακίνησης και κα¬ 
τά συνέπεια δεν μπορούν να επισκεφθούντη Βιβλιοθήκη. 

Ειδικότερα για τα άτομα με προβλήματα όρασης οι βι¬ 
βλιοθήκες του Υπουργείου Εθνικής Παιδείας και Θρη¬ 
σκευμάτων προωθούν την εξασφάλιση ψηφιακού υλικού, 
το οποίο με την εξέλιξη της τεχνολογίας είναι προσβάσι- 
μο από τους τυφλούς αναγνώστες. 

Στις περιπτώσεις εκείνες κατά τις οποίες οι βιβλιοθήκες 
προβαίνουν στη δημιουργία υλικού ειδικά για άτομα με 
προβλήματα όρασης ακολουθούν τις «Αρχές για τη Δημι¬ 
ουργία και Παραγωγή για Προσβάσιμα Βιβλία και Υλικό» 
της Διεθνούς Κοινοπραξίας για το πρότυπο του νέου ψη¬ 
φιακού φωνητικού βιβλίου (Οαίεγ). 

Προβολή των υπηρεσιών: η Βιβλιοθήκη προβαίνει ενερ¬ 
γά στην προβολή των υπηρεσιών που παρέχει στο κοινό 
της και προωθεί το εκπαιδευτικό, πολιτιστικό, πληροφο¬ 
ριακό και ενημερωτικό έργο της. 

Πολιτιστικές δραστηριότητες: η Βιβλιοθήκη λαβαίνει 
ενεργά μέρος σε πολιτιστικές δραστηριότητες. Επιση- 
μαίνεται ότι η ανάπτυξη πολιτιστικών δραστηριοτήτων 
πρέπει να γίνεται πάντα με βάση τον άξονα της ενίσχυσης 
του έργου της, δηλαδή τη διαχείριση της γνώσης και την 
προώθηση της ανάγνωσης. Πολιτιστικές δραστηριότη¬ 
τες που δεν εμπίπτουν στον τομέα αυτό δεν αποτελούν 
κεντρικό σημείο για την πολιτική παροχής υπηρεσιών αλ¬ 
λά υποστηρικτικές διαδικασίες του ευρύτερου εκπαιδευ¬ 
τικού, πολιτιστικού και μορφωτικού πεδίου τους, ή μορ¬ 
φές προβολής του έργου της και αντιμετωπίζονται με 
ανάλογο τρόπο. 

Υποχρεώσεις προσωπικού: Το προσωπικό της βιβλιο¬ 
θήκης είναι υποχρεωμένο να εξυπηρετεί και να βοηθά 
τους χρήστες στην αναζήτηση και παροχή πληροφοριών 
και στον εντοπισμό τεκμηρίων. Αναλαμβάνει και φέρει εις 
πέρας τη βιβλιοθηκονομική επεξεργασία του υλικού δη¬ 


λαδή καταλογογραφεί, ταξινομεί και ευρετηριάζει θεμα¬ 
τικά το υλικό της συλλογής της βιβλιοθήκης. Επίσης, πα¬ 
ρέχει πλήρη, έγκυρη και έγκαιρη πληροφόρηση και δημι¬ 
ουργεί τις προϋποθέσεις για την εξασφάλιση αυτών των 
υπηρεσιών. 

Το προσωπικό της βιβλιοθήκης συμμετέχει σε προ¬ 
γράμματα επιμόρφωσης με στόχο τη βελτίωση της ποιό¬ 
τητας των υπηρεσιών που προσφέρει. 

Το προσωπικό της βιβλιοθήκης είναι πάντα πρόθυμο να 
εξυπηρετήσει τους χρήστες της βιβλιοθήκης και να τους 
ενθαρρύνει στην προσέλευσή τους στουςχώρουςτης. Το 
προσωπικό συνεργάζεται με τους δασκάλους των σχο¬ 
λείων του δήμου ή της κοινότητας σε περίπτωση που αυ¬ 
τοί θελήσουν να αναθέσουν εργασίες στους μαθητές 
τους. Στο πλαίσιο αυτής της συνεργασίας στην αρχή κά¬ 
θε σχολικής χρονιάς οι βιβλιοθηκονόμοι αναλαμβάνουν 
την ξενάγηση ομάδων χρηστών στους χώρους της βι¬ 
βλιοθήκης και την εκπαίδευσή τους στη σωστή χρήση 
της. Ξεναγήσεις όπως η παραπάνω είναι δυνατό να πραγ¬ 
ματοποιούνται και για άλλες ομάδες μετά από συνεννόη¬ 
ση με το προσωπικό και τους υπεύθυνους της βιβλιοθή¬ 
κης. 

Επίσης, η Βιβλιοθήκη οργανώνει προγράμματα εκπαί¬ 
δευσης (στο πλαίσιο της δια βίου εκπαίδευσης) για ομά¬ 
δες ή μεμονωμένους χρήστες της Βιβλιοθήκης, ενθαρρύ- 
νοντας τους στην αναζήτηση πληροφοριών με τη χρήση 
των νέων τεχνολογιών. 

Προσφορά εργασίας από εθελοντές και φοιτητές 

Α. Εθελοντές: η προσφορά εθελοντικής εργασίας είναι 
αποδεκτή μεέγκρισητου Εφορευτικού Συμβουλίου. Η ερ¬ 
γασία των εθελοντών οργανώνεται από το προσωπικό και 
ακολουθεί τους κανόνες που θέτει η Βιβλιοθήκη. 

Β. Φοιτητές: η προσφορά εργασίας από φοιτητές στο 
πλαίσιο Πρακτικής Άσκησης των σχολών τους είναι δεκτή 
για τις ειδικότητες που εντάσσονται στις δραστηριότητες 
της Βιβλιοθήκης. Η εργασία των φοιτητών γίνεται σύμ¬ 
φωνα με τους κανόνες της πρακτικής άσκησης και της Βι¬ 
βλιοθήκης. 

Ώρες λειτουργίας: Η βιβλιοθήκη δέχεται το κοινό σύμ¬ 
φωνα με το ωράριο που ορίζεται από το Εφορευτικό της 
Συμβούλιο και επικυρώνεται με απόφαση του κατά νόμο 
αρμόδιου φορέα. Το ωράριο αυτό πρέπει να δίνει τη δυ¬ 
νατότητα πρόσβασης σε όλες τις ομάδες του πληθυσμού 
(εργαζόμενοι, μαθητές, κλπ). Γιατο λόγο αυτό το ωράριο 
πρέπει να είναι διαμορφωμένο κατά τέτοιο τρόπο ώστε να 
καλύπτει ώρες εκτός εργασίας, σχολείου κλπ. Περιλαμ¬ 
βάνοντας κατ’ ελάχιστο 3 απογεύματα την εβδομάδα και 
το Σάββατο, λαμβανομένης υπόψη ανάλογης επάρκειας 
του υπηρετούντος προσωπικού. 

ΚΩΔΙΚΕΣ ΣΥΝΕΡΓΑΣΙΩΝ 

Α. Με Σχολικές Βιβλιοθήκες 

Η Βιβλιοθήκη προκειμένου να εξυπηρετήσει τους εκ¬ 
παιδευτικούς και τους μαθητές της σχολικής κοινότητας 
της περιοχής της επιδιώκει ενεργά τη συνεργασία με τα 
αντίστοιχα σχολεία και τις σχολικές βιβλιοθήκες. Στόχος 
της συνεργασίας αυτής είναι η εξασφάλιση πρόσβασης 
της σχολικής κοινότητας στην ευρεία παρακαταθήκη υλι¬ 
κού που διαθέτει η Βιβλιοθήκη και η εξυπηρέτηση του συ¬ 
γκεκριμένου σχολικού κοινού. Συγκεκριμένα, η Βιβλιοθή¬ 
κη επιδιώκει: 

1. τη συνεργασία μετις σχολικές βιβλιοθήκες για την ευ- 

ρύτερη υποστήριξη της εκπαιδευτικής διαδικασίας μέσω 
του πλούτου του υλικού της Βιβλιοθήκης 

2. τη συνεργασία για την υποστήριξη ευρύτερων σχολι¬ 
κών δραστηριοτήτων 

3. τη συνεργασία για την κάλυψη αναγκών των εκπαι¬ 
δευτικών 

4. την ηλεκτρονική πρόσβαση στους καταλόγουςτης βι¬ 
βλιοθήκης και τη μεγιστοποίηση της αξιοποίησης του υλι¬ 
κού που διαθέτει για χρήση από μαθητές και εκπαιδευτι¬ 
κούς 

5. την ηλεκτρονική πρόσβαση σε βάσεις και ηλεκτρονι¬ 
κά κείμενα που διαθέτει η βιβλιοθήκη για την εξυπηρέτη¬ 
ση των εκπαιδευτικών μετά τη σύναψη σχετικών συμφω¬ 
νιών 

6. την προμήθεια φωτοαντιγράφων από βιβλία και πε¬ 
ριοδικά 

7. την εν γένει συνεργασία η οποία εναρμονίζεται με 
τους στόχους τόσο της Δημόσιας Βιβλιοθήκης όσο και 
της Σχολικής Βιβλιοθήκης. 

Β. Με Ακαδημαϊκές Βιβλιοθήκες: η Βιβλιοθήκη προκει- 
μένου να εξυπηρετήσει το κοινό της επιδιώκει ενεργά τη 
συνεργασία με ακαδημαϊκές βιβλιοθήκες της περιφέρει- 
άς της με στόχο την πρόσβαση σε επιστημονικό υλικό, το 
οποίο δεν είναι δυνατό να διαθέτει. Συγκεκριμένα, επι¬ 
διώκει: 

1. την ηλεκτρονική πρόσβαση στους καταλόγους των 
ακαδημαϊκών βιβλιοθηκών και τη σύναψη συμφωνιών δια- 
δανεισμού 

2. την ηλεκτρονική πρόσβαση σε βάσεις και ηλεκτρονι¬ 
κά κείμενα για την εξυπηρέτηση του κοινού μετά τη σύνα¬ 
ψη σχετικών συμφωνιών 

3. την προμήθεια φωτοαντιγράφων από βιβλία και πε¬ 
ριοδικά 

Οι παραπάνω συμφωνίες δεν πρέπει να περιλαμβάνουν 
συνδρομές σε επιστημονικές βάσεις δεδομένων αλλά μό¬ 
νο λειτουργικά έξοδα της μεταφοράς πληροφοριών με 
βάση τις αρχές του διαδανεισμού. 

Γ. Με άλλους φορείς: η βιβλιοθήκη συνεργάζεται με άλ¬ 
λους φορείς της κοινότητας και της περιφέρειας για την 
καλύτερη εξυπηρέτηση των χρηστών της. Η βιβλιοθήκη 
εξυπηρετείτο σχολεία της περιοχής εφόσον αυτά δε δια¬ 
θέτουν σχολικές βιβλιοθήκες. Συνεργάζεται με άλλες βι¬ 
βλιοθήκες της περιοχής ή του νομού γενικότερα για την 
κάλυψη των αναγκών των χρηστών. Η Βιβλιοθήκη επίσης 
δανείζει ή στέλνει φωτοαντίγραφα υλικού της σε άλλες 
βιβλιοθήκες, στο πλαίσιο των συνεργασιών τους. 

ΥΠΗΡΕΣΙΕΣ ΒΙΒΛΙΟΘΗΚΩΝ ΜΕΣΩ ΠΑΡΑΡΤΗΜΑΤΩΝ, 
ΣΤΑΘΕΡΩΝ ΚΑΙ ΚΙΝΗΤΩΝ ΜΟΝΑΔΩΝ 

Α. ΠΑΡΑΡΤΗΜΑΤΑ ΚΑΙ ΣΤΑΘΕΡΕΣ ΜΟΝΑΔΕΣ 

Οι Δημόσιες Κεντρικές Βιβλιοθήκες του Υπουργείου 
Εθνικής Παιδείας και Θρησκευμάτων παρέχουν μέσω των 
Παραρτημάτων τους όμοιες και ισότιμες υπηρεσίες σε 
συγκεκριμένες κοινότητες που έχει κριθεί αναγκαία η 
ίδρυσή τους. Τα Παραρτήματα ακολουθούντον Εσωτερι¬ 
κό Κανονισμό Λειτουργίας της Κεντρικής τους Βιβλιοθή¬ 
κης από την οποία εξαρτώνται. Στόχος των Παραρτημά¬ 
των είναι η εξυπηρέτηση συγκεκριμένων κοινοτήτων είτε 
απομακρυσμένων περιοχών είτε περιοχών με ιδιαιτερό¬ 
τητες που επιβάλλουν την ίδρυση παραρτημάτων. Σταθε¬ 
ρές μονάδες μπορούν να λειτουργούν σε νοσοκομεία ή 
άλλα ιδρύματα της περιοχής ευθύνης της Βιβλιοθήκης. 


Β. ΚΙΝΗΤΕΣ ΒΙΒΛΙΟΘΗΚΕΣ 

Οι κινητές Βιβλιοθήκες εξυπηρετούν κοινότητες που 
δεν έχουν άμεση πρόσβαση σε άλλη «σταθερή» βιβλιοθή¬ 
κη. Οι κινητές βιβλιοθήκες αποτελούν μέρος των κεντρι¬ 
κών βιβλιοθηκών. 

Οι Κινητές Βιβλιοθήκες που εξαρτώνται από τις Δημό¬ 
σιες Βιβλιοθήκες του ΥΠΕΠΘ λειτουργούν με δύο άξο¬ 
νες: 

1. ως Κινητές Δημόσιες (λαϊκές) Βιβλιοθήκες 

2. ως Κινητές Σχολικές Βιβλιοθήκες. 

Οι Κινητές Βιβλιοθήκες λόγω της φύσης τους είναι δυ¬ 
νατόν να λειτουργούν ταυτόχρονα ή και παράλληλα και 
ως Δημόσιες (λαϊκές) και ως Σχολικές δεδομένου ότι η μία 
λειτουργία δεν αντιστρατεύεται την άλλη αλλά είναι συ¬ 
μπληρωματική. 

Σε ότι αφορά τη λειτουργία τους ως Κινητές Δημόσιες 
(λαϊκές) οφείλουν να ακολουθούν τη νομοθεσία, τον Εσω¬ 
τερικό Κανονισμό Λειτουργίας και τις πολιτικές διαχείρι¬ 
σης συλλογών και παροχής υπηρεσιών των Δημοσίων Βι¬ 
βλιοθηκών του ΥΠΕΠΘ και δεν δεσμεύονται από τον Κα¬ 
νονισμό Λειτουργίας των Σχολικών Βιβλιοθηκών. 

Το πρόγραμμα κίνησης, η συχνότητα των επισκέψεων, 
οι όροι δανεισμού καθορίζονται από τη Βιβλιοθήκη και 
εξαρτώνται από τον αριθμό των κινητών μονάδων και από 
την έκταση της περιοχής που καλύπτει η Βιβλιοθήκη. 

Σε ότι αφορά τη λειτουργία τους ως Σχολικές Βιβλιοθή¬ 
κες οφείλουν να ακολουθούν -τόσο ως προς τις υπηρε¬ 
σίες όσο και ως προς τις συλλογές- τον Κανονισμό Λει¬ 
τουργίας των Σχολικών Βιβλιοθηκών του ΥΠΕΠΘ, καθό¬ 
σον εξυπηρετούν τους ίδιους σκοπούς και στόχους με τις 
σταθερές σχολικές βιβλιοθήκες. Το δε σχολείο τις εκλαμ¬ 
βάνει ως σχολικές και ακολουθεί επίσης τον Κανονισμό 
Λειτουργίας των Σχολικών Βιβλιοθηκών σε ότι αφορά τη 
λειτουργία του ως προς αυτές, σε συνδυασμό πάντα με 
τον εσωτερικό κανονισμό λειτουργίας της Κεντρικής Βι¬ 
βλιοθήκης. 

Κάθε Κινητή Βιβλιοθήκη καλύπτει συγκεκριμένη εκπαι¬ 
δευτική περιφέρεια ή περιφέρειες. Για τη διαμόρφωση 
του προγράμματος επισκέψεων των Κινητών Βιβλιοθη¬ 
κών στα σχολεία ισχύουν τα εξής: 

Η Κινητή Βιβλιοθήκη μέσα στο πρώτο δεκαήμερο της 
σχολικής χρονιάς κοινοποιεί τους σταθμούς που θα κα¬ 
λύψει κατά τη διάρκεια του σχολικού έτους. 

Το Σχολείο υποβάλλει στην Κινητή Βιβλιοθήκη τα αιτή- 
ματάτου σχετικά με τη συχνότητα και τη χρονική διάρκεια 
των επισκέψεων. Η κινητή βιβλιοθήκη μεριμνά για την ικα¬ 
νοποίηση των αιτημάτων των σχολείων, στα μέτρα των 
δυνατοτήτων της (επάρκεια κινητών μονάδων, προσωπι¬ 
κού, κ.λπ). 

Το σχολείο υποχρεούται: 

1. να παρέχει τον ανάλογο χώρο για τις επισκέψεις της 
Κινητής Βιβλιοθήκης 

2. να φροντίζει επίσης για την παροχή ρεύματος στην 
Κινητή Βιβλιοθήκη κατά τη διάρκεια της επίσκεψής της 

3. να τηρεί τόσο τον Κανονισμό περί Σχολικών Βιβλιο¬ 
θηκών όσο καιτον Εσωτερικό Κανονισμό Λειτουργίας της 
Κεντρικής Βιβλιοθήκης 

4. να ενημερώνει έγκαιρα τους μαθητές 

5. να τηρεί τις ώρες επίσκεψης 

6. να συνεργάζεται με τον Προϊστάμενο της Κεντρικής 
Βιβλιοθήκης και το προσωπικό της Κινητής Βιβλιοθήκης 

για την καλύτερη οργάνωση του Προγράμματος και την 
αξιοποίηση της Βιβλιοθήκης από τους μαθητές 

Η Κινητή Βιβλιοθήκη οφείλει: 

1. να τηρεί τον Κανονισμό των Σχολικών Βιβλιοθηκών 

2. να παρέχει κατά το δυνατό αντίστοιχες υπηρεσίες με 
αυτές των σταθερών σχολικών βιβλιοθηκών 

3. να ενημερώνει το υλικό της σύμφωνα με τις ανάγκες 
του σχολικού προγράμματος, των μαθητών και των εκ¬ 
παιδευτικών 

4. να τηρεί τις ώρες επίσκεψης 

5. να συνεργάζεται με το Διευθυντή του σχολείου και 
τους εκπαιδευτικούς για την καλύτερη οργάνωση του 
Προγράμματος των επισκέψεων και την αξιοποίηση της 
βιβλιοθήκης από τους μαθητές. 

Β) ΠΟΛΙΤΙΚΗ ΣΤΕΓΑΣΗΣ ΔΗΜΟΣΙΩΝ ΒΙΒΛΙΟΘΗΚΩΝ 

Κάθε Δημόσια Βιβλιοθήκη του Υπουργείου Εθνικής Παι¬ 
δείας και Θρησκευμάτων στεγάζεται σε ιδιόκτητο, παρα- 
χωρημένο ή μισθωμένο κτήριο, το οποίο πρέπει να πληροί 
τους παρακάτω όρους στέγασης: 

1. Να καλύπτει τις ανάγκες χώρων 

2. Να εναρμονίζεται με τις διεθνείς προδιαγραφές για 
τα κτίρια των Βιβλιοθηκών 

3. Να ανταποκρίνεται στις διεθνείς χωροταξικές προ¬ 
διαγραφές για τις Βιβλιοθήκες 

Συγκεκριμένα: 

1. Χωροταξική τοποθέτηση των Βιβλιοθηκών του 
Υπουργείου Παιδείας 

Το κτίριο της Βιβλιοθήκης πρέπει να βρίσκεται σε κε¬ 
ντρικό σημείο της πόλης ή του δήμου που εξυπηρετεί. 
Πρέπει να είναι εύκολα προσπελάσιμο και να προσεγγίζε¬ 
ται από τα μέσα συγκοινωνίας. Πρέπει επίσης να λαμβά- 
νεται υπόψη η σχέση του με άλλα κτίρια παρόμοιων δρα¬ 
στηριοτήτων, η γειτνίαση σχολείων, κέντρων εκπαίδευ¬ 
σης, κέντρων ενηλίκων ή άλλων ειδικών ομάδων του 
πληθυσμού. Γνώμονας των επιλογών είναι ο ρόλος που 
καλείται να διαδραματίσει η Βιβλιοθήκη στην περιοχή ευ¬ 
θύνης της. 

Η στέγαση της Βιβλιοθήκης σε αυτόνομο κτίριο είναι 
προτιμητέα, καθώς αυτό ενισχύει τη λειτουργικότητα του 
κτιρίου. 

Ο περιαύλιος χώρος αποτελεί αναπόσπαστο μέρος του 
συνόλου και κρίνεται αναγκαίος καθώς ενισχύει τη λει¬ 
τουργικότητα και προσπελασιμότητα της Βιβλιοθήκης. 

Ειδικά για τις περιπτώσεις νέων κτιρίων εκτός από τα 
παραπάνω πρέπει να υπάρχει ειδική πρόβλεψη για ικανό 
-ανάλογο προς το μέγεθος του κτιρίου- περιαύλιο χώρο ο 
οποίος θα αξιοποιείται από τη Βιβλιοθήκη. Επιπλέον, πρέ¬ 
πει να υπάρχει πρόβλεψη για τη δυνατότητα στάθμευσης 
αυτοκινήτων. Για τα νέα κτίρια ή σε κάθε περίπτωση με- 
ταστέγασης Κεντρικής Βιβλιοθήκης πρέπει να εξασφαλί¬ 
ζεται η προσέγγιση και στάθμευση κινητών μονάδων, κα¬ 
τά προτίμηση σε κλειστό χώρο. 

2. Ανάλυση χώρων των Βιβλιοθηκών του Υπουργείου 
Παιδείας 

Οι ανάγκες χώρων κάθε Βιβλιοθήκης προσδιορίζονται 
από τις ακόλουθες παραμέτρους: 

• Μέγεθος συλλογής και ρυθμός ετήσιας αύξησης 

• Μέγεθος εξυπηρετούμενου πληθυσμού 

• Αριθμός εργαζομένων και προοπτικές απασχόλησης 


• Ρυθμός ανάπτυξης και προοπτικές 

• Στρατηγικός σχεδιασμός και αναπτυξιακή πορεία της 
Βιβλιοθήκης 

Το κτίριο της Βιβλιοθήκης πρέπει υποχρεωτικά να κα¬ 
λύπτει ανάγκες χώρων για τη στέγαση των παρακάτω 
υπηρεσιών: 

• Αναγνωστήριο 

• Χώρο εξυπηρέτησης κοινού (παροχή πληροφοριών, 
δανεισμού, τρεχόντων περιοδικών - εφημερίδων κλπ) 

• Βιβλιοστάσια 

• Χώρο προσκτήσεων και επεξεργασίας υλικού 

• Παιδικό Τμήμα 

• Χώρο εξυπηρέτησης κινητών μονάδων εφόσον δια¬ 
θέτει η Βιβλιοθήκη 

• Χώρους ειδικών συλλογών εφόσον διαθέτει η Βιβλιο¬ 
θήκη 

• Χώρους υγιεινής 

• Χώρους αποθήκευσης 

• Χώρους κυκλοφορίας 

• Χώρους φωτοτύπησης και εκτύπωσης 

Μπορεί επίσης να καλύπτει ανάγκες χώρων για: 

• Πολιτιστικές δραστηριότητες 

• Εργαστήριο συντήρησης, μικροφωτογράφησης 

• Επιπλέον χώρους χρήσης από το προσωπικό 

Η κατανομή και η διάθεση των χώρων πρέπει να εναρ¬ 
μονίζεται πλήρως μετο σκοπότης Βιβλιοθήκης και να έχει 
ως γνώμονα την εξυπηρέτηση του κοινού. Προκειμένου 
για τη μόνιμη διάθεση χώρων για συναφείς αλλά όχι κε¬ 
ντρικές δραστηριότητες της Βιβλιοθήκης απαιτείται σύμ¬ 
φωνη και αιτιολογημένη γνώμη του Εφορευτικού Συμ¬ 
βουλίου και έγκριση της αρμόδιας υπηρεσίας του 
ΥΠΕΠΘ. 

3. Προδιαγραφές χώρων 

Οι Βιβλιοθήκες του Υπουργείου Εθνικής Παιδείας και 
Θρησκευμάτων ακολουθούν τα πρότυπα της ΙΡΙ_Α για τις 
προδιαγραφές χώρων. Επίσης, το εκάστοτε τελευταίο 
τεύχος προδιαγραφών Δημόσιες Βιβλιοθήκες στην Ελλά¬ 
δα: Κτιριακές Προδιαγραφές του ΥΠΕΠΘ. 

Επίσης, ακολουθούν τις οδηγίες που περιλαμβάνονται 
στο εν λόγω τεύχος για τα θέματα που αφορούν στις συν¬ 
θήκες περιβάλλοντος: φωτισμό, κλιματισμό, αερισμό, 
ακουστική - ηχομόνωση, πυρασφάλεια και ασφάλεια. 

Επισημαίνεται ότι οι Βιβλιοθήκες είναι πρσβάσιμες στα 
άτομα με ειδικές ανάγκες. 

4. Προδιαγραφές εξοπλισμών 

Οι Βιβλιοθήκες του Υπουργείου Εθνικής Παιδείας και 
Θρησκευμάτων ακολουθούν τα πρότυπα της ΙΡΙ_Α για τις 
προδιαγραφές εξοπλισμών. Επίσης, το εκάστοτε τελευ¬ 
ταίο τεύχος προδιαγραφών Δημόσιες Βιβλιοθήκες στην 
Ελλάδα: Κτιριακές Προδιαγραφές του ΥΠΕΠΘ. 

Επισημαίνεται ότι οι Βιβλιοθήκες προκειμένου για την 
απόκτηση και αναβάθμιση των εξοπλισμών τους παρακο¬ 
λουθούν τις εξελίξεις της τεχνολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

Αριθ. Υ4α/10653 (3) 

Μετατροπή θέσης κλάδου γιατρών ΕΣΥ, στο Ν. Πρώτο Γε¬ 
νικό Νοσοκομείο Θεσ/νίκης «ΑΓΙΟΣ ΠΑΥΛΟΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 87/86 (ΦΕΚ 32/Α/86). 

2. Τις διατάξεις της παρ. 1, του άρθρου 25, του Ν. 1397 
(ΦΕΚ 143/Α/83). 

3. Τις διατάξεις του άρθρου 11. παρ. 1 του Ν. 2889/2001 
(ΦΕΚ37/Α/2001). 

4. Τις διατάξεις του άρθρου 64 του Ν. 2071/92 (ΦΕΚ 
123/Α/92), όπως συμπληρώθηκε με τα άρθρα 4 και 8 του 
Ν. 2194/94 (ΦΕΚ 34/Α/94). 

5. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ/γμα 
299 (ΦΕΚ240/Α/2000). 

6. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του κρατικού προϋπολογισμού. 

7. Την αριθ. 1039386/441/Α0006/21.4.2000, (ΦΕΚ 571/ 
Β/21.4.2000) απόφαση ανάθεσης αρμοδιοτήτων στον 
Υφυπουργό Οικονομικών Γ. Δρυ. 

8. Την αριθ. 2850, (ΦΕΚ 565/Β/200) απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
Χριστίνα Σπυράκη καιΔημήτριο Θάνο. 

9. Τιςδιατάξειςτου Π. Δ/τος55/96 (ΦΕΚ48/Α/96) περιο¬ 
ρισμός συναρμοδιοτήτων κατά την έκδοση διοικητικών 
πράξεων. 

10. Την υπ’ αριθ. 15/18.10.2000 απόφαση του Δ/Σ του Ν. 
Πρώτο Γενικό Νοσ/μείο Θεσ/νίκης «ΑΠΟΣ ΠΑΥΛΟΣ», 
αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Χειρουργικής, με βαθμό Επιμελητή Β’ η οποία έχει συ- 
σταθεί με την υπ’ αριθ. Α3β/οικ. 1287/29.1.87 (ΦΕΚ 
40/Β/87) απόφαση στο Ν. Πρώτο Γενικό Νοσ/μείο Θεσ/νί¬ 
κης «ΑΓΙΟΣ ΠΑΥΛΟΣ», μετατρέπεται με την παρούσα σε 
μία (1) θέση του ιδίου κλάδου, ομοιόβαθμη και ειδικότη¬ 
τας Ρευματολογίας, στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΧΡ. ΣΠΥΡΑΚΗ 

-Φ- 

Αριθ. ΔΥ1 δ/12647 (4) 

Τροποποίηση της ΔΥ1α/20652/1.12.1997 (ΦΕΚ 1106/ 
15.12.1997 τ. Β') απόφασης συγκρότησης για την ειδικό¬ 
τητα της Ωτορινολαρυγγολογίας, Ειδικής Επιτροπής εκ¬ 
δίκασης ενστάσεων που εκκρεμούν στα καταργούμενα 
Δευτεροβάθμια Συμβούλια Κρίσης Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

1. Τις διατάξειςτου Ν.Δ. 2592/53 (ΦΕΚ254/53τ.Α). 

2. Τις διατάξεις του άρθρου 37 παρ. 12 του Ν. 2519/1997 
(ΦΕΚ 165/97 τ.Α') «Ανάπτυξη και Εκσυγχρονισμός του Εθνι¬ 


κού Συστήματος Υγείας, οργάνωση των υγειονομικών υπη¬ 
ρεσιών, ρυθμίσεις για το φάρμακο και άλλες διατάξεις». 

3. Τις διατάξεις του άρθρου 28 παρ. 7του Ν. 2646/1998 
(ΦΕΚ 236/98 τ.Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις». 

4. Τις διατάξεις του άρθρου 11 παρ. 7 του Ν. 2920/2001 
(ΦΕΚ 131/2001, Α') «Σώμα Επιθεωρητών Υπηρεσιών Υγεί¬ 
ας και Προνοίας (Σ.Ε.Υ.Υ.Π.) και άλλες διατάξεις». 

5. Τη ΔΥ1α/20652/1.12.1997 (ΦΕΚ 1106/15.12.1997 τ.Β') 
απόφασή μας, όπως τροποποιήθηκε μεταγενέστερα. 

6. Το γεγονός ότι οι Αντύπας Στυλιανός και Θεοδωρό- 
πουλος Αθανάσιος συνταξιοδοτήθηκαν. 

7. Τα 955/27.2.2001 και 1639/15.6.2001 έγγραφα του 
Πανελλήνιου Ιατρικού Συλλόγου. 

8. Το 1948/17.7.2001 έγγραφο της Εκτελεστικής Επιτρο¬ 
πής του Κεντρικού Συμβουλίου Υγείας, αποφασίζουμε: 

1. Τροποποιούμε την ανωτέρω (5) σχετική απόφασή 
μας και διορίζουμε στην Ειδική Επιτροπή εκδίκασης εν¬ 
στάσεων, που εκκρεμούν στα καταργούμενα Δευτερο¬ 
βάθμια Συμβούλια Κρίσης Ιατρικού και Οδοντιατρικού 
Προσωπικού Νοσηλευτικών Ιδρυμάτων, για την ειδικότη¬ 
τα της Ωτορινολαρυγγολογίας: 

α. Τακτικό μέλος τον Πανταζή Δημήτριο, Δ/ντή στο Π.Γ.Ν. 
Ελευσίνας «ΘΡΙΑΣΙΟ», προτεινόμενο από τον Π.Ι. Σ. με ανα¬ 
πληρωτή του τον Σιμάσκο Νικόλαο, Αναπλ. Καθηγητή του 
Δημοκρίτειου Πανεπιστημίου Θράκης, σε αντικατάσταση 
αντίστοιχα των Αντύπα Στυλιανού, που συνταξιοδοτήθηκε 
και Πανταζή Δημητρίου, που διορίζεται τακτικό μέλος. 

β. Αναπληρωματικό μέλος τον Μαρουδιά Νικόλαο, 
Δ/ντή στο Π.Γ.Ν. Ν. Ιωνίας «Η ΑΓΙΑ ΟΛΓΑ», προτεινόμενο 
από το ΚΕΣΥ σε αντικατάσταση του Θεοδωρόπουλου 
Αθανάσιου, που συνταξιοδοτήθηκε. 

2. Πρόεδρο της Επιτροπής ορίζουμε τον Πανταζή Δη- 
μήτριο με αναπληρωτή του το Σιμάσκο Νικόλαο. 

3. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών της Επιτροπής. 

4. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-Φ- 

Αριθ. ΔΥ1 δ/12951 (5) 

Τροποποίηση της ΔΥ1δ/1368/7.3.2001 (ΦΕΚ 271/ 
15.3.2001 τ.Β') περί συγκρότησης Επιτροπής Προ¬ 
σφυγών με έδρα την Πάτρα, στη Σχολή Επιστημών 
Υγείας Τμήμα Ιατρικής του Πανεπιστημίου Πατρών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 167 του Ν. 2683/99 (ΦΕΚ 
19/1999 τ.Α’) «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις». 

2. ΤηνΔΥ1 δ/1369/7.3.2001 (ΦΕΚ 271/15.3.2001 τ.Β’). 

3. Την από 25.7.2001 παραίτηση του Νικολάου Ζούμπου. 

4. Το με αριθ. Πρωτ. 16321/27.11.2000 έγγραφο του 
Πανεπιστημίου Πατρών, αποφασίζουμε: 

1. Τροποποιούμε την ανωτέρω (2) σχετική απόφασή 
μας και διορίζουμε στην προβλεπόμενη από τις διατάξεις 
του άρθρου 167 του Ν. 2683/99 Επιτροπή Προσφυγών με 
έδρα την Πάτρα, στη Σχολή Επιστημών Υγείας Τμήμα Ια¬ 
τρικής του Πανεπιστημίου Πατρώντον Γκούμα Παναγιώ¬ 
τη, Καθηγητή Ω.Ρ.Λ. του Περιφερειακού Πανεπιστημια¬ 
κού Γενικού Νοσοκομείου Πατρών, σε αντικατάσταση 
του Νικολάου Ζούμπου, που παραιτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

3. Η θητείατου ανωτέρω διοριζομένου λήγει μαζί με την 
θητεία των υπολοίπων μελών της επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

ΟΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. ΔΥ1 δ/13360 (6) 

Τροποποίηση της ΔΥ1α/10980/24.7.2000 (ΦΕΚ 966/ 
2.8.2000 τ.Β') απόφασης συγκρότησης Ειδικής Επι¬ 
τροπής εκδίκασης ενστάσεων που εκκρεμούν στα κα- 
ταργούμενα Δευτεροβάθμια Συμβούλια Κρίσης Ιατρι¬ 
κού και Οδοντιατρικού Προσωπικού Νοσηλευτικών 
Ιδρυμάτων, για ιατρικές θέσεις σε τμήματα Αιμοδο¬ 
σίας Νοσοκομείων Παίδων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ.Α’). 

2. Τις διατάξεις του άρθρου 37παρ. 12του Ν. 2519/1997 
(ΦΕΚ 165/97 τ.Α’) «Ανάπτυξη και Εκσυγχρονισμός του Εθνι¬ 
κού Συστήματος Υγείας, οργάνωση των υγειονομικών υπη¬ 
ρεσιών, ρυθμίσεις για το φάρμακο και άλλες διατάξεις». 

3. Τιςδιατάξειςτου άρθρου 24παρ. 4του Ν. 2716/1999 
(ΦΕΚ 96/99 τ.Α’) «Ανάπτυξη και εκσυγχρονισμός των υπη¬ 
ρεσιών ψυχικής υγείας και άλλες διατάξεις». 

4. Τις διατάξεις του άρθρου 11 παρ. 7 του Ν. 2920/2001 
(ΦΕΚ 131/2001 τ.Α’) «Σώμα Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.) και άλλες διατάξεις». 

5. Την ΔΥ1α/10980/24.7.2000 (ΦΕΚ 966/2.8.2000 τ.Β’) 
απόφασή μας. 

6. Το γεγονός ότι η Στυλιανέα Αθηνά συνταξιοδοτήθηκε. 

7. Το 1849/2.8.2001 έγγραφο του Πανελλήνιου Ιατρικού 
Συλλόγου, αποφασίζουμε: 

1. Τροποποιούμε την ανωτέρω (5) σχετική απόφαση 
μας και διορίζουμε στην Ειδική Επιτροπή εκδίκασης εν¬ 
στάσεων, που εκκρεμούν στα καταργούμενα Δευτερο¬ 
βάθμια Συμβούλια Κρίσης Ιατρικού και Οδοντιατρικού 
Προσωπικού Νοσηλευτικών Ιδρυμάτων, για ιατρικές θέ¬ 
σεις σε τμήματα Αιμοδοσίας Νοσοκομείων Παίδων ανα¬ 
πληρωματικό μέλος την Κωτσοβίλη Αγγελίνα, Αναπλ. Κα- 
θηγήτριατου Πανεπιστημίου Αθηνών, προτεινόμενη από 
τον Πανελλήνιο Ιατρικό Σύλλογο, σε αντικατάσταση της 
Στυλιανέα Αθηνάς, που συνταξιοδοτήθηκε. 

2. Η θητεία της ανωτέρω διοριζόμενης λήγει μαζί με το 
υπόλοιπο της θητείας των άλλων μελών της Επιτροπής. 


3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. 123468 (7) 

Ανασυγκρότηση Συμβουλίου Σωφρονιστικών 
Υποθέσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 82 του Π.Δ. 602/76 «Περί Οργανισμού 
του Υπουργείου Δικαιοσύνης», 
β) του άρθρου 24 παρ. 2 του Π.Δ. 278/88 «Περί Οργανι¬ 
σμού του Υπουργείου Δικαιοσύνης, 
γ) του άρθρου 40 του Ν. 1884/90 «Διαρρυθμίσεις στην 
έμμεση φορολογία και άλλες διατάξεις» και 
δ) του δευτέρου εδαφίου της παρ. 1 του άρθρου 5 του 
Ν. 2173/93 (ΦΕΚ 208 Α'/16.12.93) «Ανασυγκρότηση του 
Εθνικού Συμβουλίου Ραδιοτηλεόρασης κ.λ.π.». 

2. Την κοινή απόφαση αρ. 85943/18.9.92 (ΦΕΚ 574 
Β'/92) των Υπουργών Προεδρίας της Κυβέρνησης και Δι¬ 
καιοσύνης «Διατήρηση συλλογικών οργάνων της Κεντρι¬ 
κής Υπηρεσίας του Υπουργείου Δικαιοσύνης και Περιφε¬ 
ρειακών Υπηρεσιών αυτού». 

3. Τις υπηρεσιακές μεταβολές Προϊσταμένων της Γενι¬ 
κής Δ/νσης Σωφρονιστικής Πολιτικής (αποφάσεις Υπουρ¬ 
γού Δικαιοσύνης αριθμ. 78171/16.5.2001, 110749/ 
31.7.2001 και απόφαση του Γ.Γ.Υ. Δικαιοσύνης αριθ. 
136857/11.9.2001, αποφασίζουμε: 

Ανασυγκροτούμε το Συμβούλιο Σωφρονιστικών Υποθέ¬ 
σεων ως εξής: 

1. Ως πρόεδρο την Κυριακή Μπαρδάνη, Προϊσταμένη 
της Γενικής Διεύθυνσης Σωφρονιστικής Πολιτικής ανα- 
πληρούμενη από την Σεβαστή Παπαμητροπούλου Προϊ- 
σταμένη της Διεύθυνσης Σωφρονιστικής Αγωγής Ενηλί¬ 
κων. 

2. Ως μέλη τους: 

α) Σεβαστή Παπαμητροπούλου Προϊσταμένη της Διεύ¬ 
θυνσης Σωφρονιστικής Αγωγής Ενηλίκων. 

β) Ευτυχία Φιλιππάκη, Προϊσταμένη Δ/νσης Πρόληψης 
Εγκληματικότητας και Σωφρονιστικής Αγωγής Ανηλίκων. 

γ) Αθανασόπουλο Σπύρο, Προϊστάμενο της Δ/νσης Επι¬ 
θεώρησης. 

δ) Τον εκάστοτε Διευθυντή της υπηρεσίας Εντελλομέ- 
νων Εξόδων, ή τον νόμιμο αναπληρωτή του σε περίπτωση 
κωλύμματος. 

ε) Ως αναπληρωτή των τακτικών μελών του ανωτέρω 
Συμβουλίου πληντου υπό στοιχείο (δ), το Δημήτριο Κου- 
τσούκη, Προϊστάμενο Δ/νσης Οργάνωσης και Λειτουρ¬ 
γίας Ειδικών Θεραπευτικών. 

Καθήκοντα εισηγητή στο Συμβούλιο, θα εκτελεί η Προϊ- 
σταμένη του Τμήματος Επαγγελματικής Κατάρτισης, Ορ- 

γάνωσης της Εργασίας Κρατουμένων και Κοινωνικής 
Επανένταξης Αποφυλακιζομένων, Παυλίνα Σαββόγλου 
αναπληρούμενη από τον Ιωάννη Σταλίκα, Προϊστάμενο 
του Τμήματος Σωφρονιστικής Μεταχείρισης Ενηλίκων. 

Γραμματέα του Συμβουλίου ορίζουμε την Όλγα Ναού- 
μη, υπάλληλο του Τμήματος Επαγγελματικής Κατάρτι¬ 
σης, Οργάνωσης της Εργασίας Κρατουμένων και Κοινω¬ 
νικής Επανένταξης Αποφυλακιζομένων και αναπληρώ- 
τρια της την Ευαγγελία Ρόγκα, υπάλληλο του ιδίου 
Τμήματος. 


Από τη δημοσίευση της παρούσης, καταργείται κάθε 
προηγούμενη σχετική απόφασή μας. 

Με την απόφαση αυτή που θα δημοσιευθεί στην Εφη¬ 
μερίδα της Κυβερνήσεως, δεν προκαλείται δαπάνη εις 
βάρος του Κρατικού προϋπολογισμού. 

Αθήνα, 28 Σεπτεμβρίου 2001 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




